Ministry y’ebyenjigiriza n’ebyemizanyo efulumizza ennambika egenda okugobererwa amasomero mu ggwanga lyonna, mu kuggulawo olusoma lw’omwaka ogujja 2023, oluvanyuma lwokukendeeza ku lusoma lwa luno oluggalawo 2022 olwókutangira ekirwadde kya Ebola.
Government yalagidde amasomerogonna okuggalawo olusoma luno nga 25 November terunayita, wadde nga lwali lusuubirwa kuggalawo nga 09 December,2022.
Mu nnambika esomeddwa director mu ministry yeebyenjigiriza avunanyizibwa ku bisomesebwa mu masomero, Ismael Mulindwa, akiikiridde omuteesiteesi omukulu mu ministry eno, Ketty Lamaro, abayizi baakuwummula okumala emyezi 2 okuva nga 25 December,2022, okutuusa nga 6 Feb 2023 term esooka lweneetandika.
Olusoma lwa term esooka lwakunmala emyezi 3, okuva nga 6 February 2023, okutuusa nga 5 May, 2023.
Baakuwummula okumala ennaku 23 okutuusa nga 28 May olwo term ey’okubiri etandike,basome okumala emyezi 3, okuva nga 29 May 2023 ekomekerezebwe nga 25 August, 2023.
Olwo abayizi bawummule okumala enaku 23 okutuusa nga 17 September 2023.
Olusoma lwa term ey’okusatu lwakutandika nga 18 September, 2023 lukomekkerezebwe nga 1 December 2023.
Director Ismael Mulindwa, agamba nti abayizi mu Senior One, Senior Five nabanagenda mu University, obudde bwabwe obwókutandika bwakusinziira ku kiseera mwebanaakolera ebigezo.
Mu ngeri yeemu ministry eweze amasomero okusomesa mu kiseera kyóluwummula, mpozzi nga basoose kusaba lukusa okuva ew’omuteesitesi omukulu mu Ministry y’ebyenjigiriza.
Amasomero ga Technical gakutandika semester esooka nga 9 January 2023 okutuuka nga 5 May, 2023.
Abasoma obujjanjabi n’obuzaalisa bakutandika semester yaabwe esooka nga 9 January 2023 okutuusa nga 5 May 2023, sso nga semester eyokubiri yakutandika nga 10 July ,2023 okutuusa nga 3 November 2023.
Aba Allied Health Workers bakutandika nga 16 January ,okutuusa nga 12 August 2023, bawummule baddemu okuva nga 17 July bakomekereze nga 10 November nga buli lusoma lwakumala week 17.
Amatendekero agasomesa abasawo tegagenda kudDamu kukkirizibwa kusomesa basawo abéddaala erya satiifikeeti.
Minister w’ebye’enjigiriza nemizannyo era mukyala w’omukulembeze w’eggwanga, Janet Kataaha Museveni, asinzidde mu kutongoza ennambika eno mu maka g’obwa president e Nakasero, násaba abazadde okufaayo ku baana baabwe baleme okukabasanyizibwa n’okufunyisibwa embuto nga bwekyali mu muggalo ogwasooka ogwa Covid 19.
Bisakiddwa: Ddungu Davis
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn